95/423/EY: Komission päätös, tehty 13 päivänä lokakuuta 1995, luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivin 66/404/ETY vaatimuksia



Virallinen lehti nro L 253 , 21/10/1995 s. 0033 - 0037



KOMISSION PÄÄTÖS, tehty 13 päivänä lokakuuta 1995, luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivin 66/404/ETY vaatimuksia (95/423/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon metsänviljelyaineiston (1) pitämisestä kaupan 14 päivänä kesäkuuta 1966 annetun neuvoston direktiivin 66/404/ETY, sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 artiklan, ottaa huomioon joidenkin jäsenvaltioiden esittämät pyynnöt, sekä katsoo, että kaikissa jäsenvaltioissa, joissa neuvosto on antanut korjatulle viljelyaineistolle vastaavuuden, liitteissä tarkoitettujen lajikkeiden viljelyaineiston tuotanto on tällä hetkellä vajaata ja tästä syystä ei ole mahdollista hankkia direktiivin 66/404/ETY vaatimusten mukaista viljelyaineistoa, myöskään kolmannet maat eivät kykene toimittamaan riittävässä määrin kyseisten lajikkeiden viljelyaineistoa, jolla olisi samat takeet kuin yhteisössä tuotetulla viljelyaineistolla ja joka vastaisi edellä mainitun direktiivin säännöksiä, tämän vuoksi olisi annettava jäsenvaltioille lupa hyväksyä rajoitetuksi ajanjaksoksi kyseisten lajikkeiden lievennetyt vaatimukset täyttävän viljelyaineiston pitäminen kaupan direktiivin 66/404/ETY vaatimukset täyttävän viljelyaineiston puutteen korjaamiseksi, geneettisistä syistä viljelyaineisto on korjattava kyseisten lajikkeiden luontaiselta alkuperäalueelta, ja tämän aineiston tunnistettavuuden varmistamiseksi on tarpeen esittää parhaat mahdolliset takeet, lisäksi viljelyaineistoa voidaan pitää kaupan ainoastaan, jos siihen on liitetty asiakirja, jossa on tietyt tiedot kyseisestä viljelyaineistosta, olisi lisäksi annettava lupa kullekin jäsenvaltiolle hyväksyä alueellaan sellaisten siementen pitäminen kaupan, jotka täyttävät direktiivissä 66/404/ETY säädetyt lievennetyt lähtöisyyttä koskevat vaatimukset, jos tällaisen aineiston pitämiselle kaupan on annettu lupa muissa jäsenvaltioissa tämän päätöksen nojalla, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioille annetaan lupa hyväksyä alueellaan sellaisten siementen, jotka eivät täytä direktiivin 66/404/ETY lähtöisyyttä koskevia vaatimuksia, pitäminen kaupan liitteen mukaisesti sillä edellytyksellä, että esitetään 2 artiklassa määrätty todiste siementen lähtöisyyspaikasta ja korkeudesta, jossa ne on korjattu. 2. Jäsenvaltioille annetaan lupa hyväksyä alueellaan edellä tarkoitetuista siemenistä yhteisössä tuotettujen nuorten taimien pitäminen kaupan. 2 artikla 1. Edellä 1 artiklan 1 kohdassa tarkoitettua todistetta pidetään esitettynä, jos viljelyaineisto kuuluu OECD:n (taloudellisen yhteistyön ja kehityksen järjestö) kansainväliseen kauppaan tarkoitetun metsänviljelyaineiston valvontaa koskevan järjestelmän luokkaan "tunnistettu viljelyaineisto" tai tämän järjestelmän muuhun luokkaan. 2. Jos 1 kohdassa tarkoitettua OECD-järjestelmää ei sovelleta lähtöisyyspaikkaan, hyväksytään muut viralliset perusteena olevat asiakirjat. 3. Jos virallisia perusteena olevia asiakirjoja ei voida esittää, jäsenvaltiot voivat hyväksyä muut epäviralliset asiakirjat. 3 artikla Muille jäsenvaltioille kuin hakemuksen tehneille jäsenvaltioille annetaan lupa hyväksyä alueellaan sellaisten siementen pitäminen kaupan, joiden pitämiseen kaupan on annettu lupa tämän päätöksen nojalla liitteen edellytysten mukaan hakemuksen tehneiden jäsenvaltioiden esittämiin tarkoituksiin. 4 artikla Edellä 1 artiklan 1 kohdassa määrätty lupa päättyy 30 päivänä marraskuuta 1996 siltä osin kuin se koskee metsänviljelyaineiston ensimmäistä kaupan pitämistä. Sitä seuraavia kaupan pitämisiä koskeva lupa päättyy 31 päivänä joulukuuta 1998. 5 artikla Edellä 4 artiklassa tarkoitetun metsänviljelyaineiston ensimmäisen yhteisössä kaupan pitämisen osalta jäsenvaltioiden on annettava ennen 1 päivää tammikuuta 1997 komissiolle tiedoksi lievennetyt vaatimukset täyttävän aineiston määrät, jotka on hyväksytty kaupan pidettäviksi niiden alueella tämän päätöksen nojalla. Komissio antaa asiasta tiedon muille jäsenvaltioille. 6 artikla Tämä päätös on osoitettu kaikille jäsenvaltioille. Tehty Brysselissä 13 päivänä lokakuuta 1995. Komission puolesta Franz FISCHLER Komission jäsen MERKKIEN SELITYKSET 1. Jäsenvaltiot A = Itävalta B = Belgian kuningaskunta D = Saksan liittotasavalta DK = Tanskan kuningaskunta E = Espanjan kuningaskunta F = Ranskan tasavalta GB = Yhdistynyt kuningaskunta GR = Kreikka I = Italian tasavalta IRL = Irlanti L = Luxemburgin suurherttuakunta NL = Alankomaiden kuningaskunta P = Portugalin tasavalta 2. Lähtömaat tai -alueet CDN = Kanada CDN (QCI) = Kanada (Kuningatar Charlotten saari) CDN (BC) = Kanada (Brittiläinen Kolumbia) CDN (VI) = Kanada (Vancouverin saari) CH = Sveitsi CHINA = Kiinan kansantasavalta CROATIA = Kroatia CZ = T Osekin tasavalta EC = Euroopan yhteisö FYROM = Jugoslavian entinen tasavalta Makedonia J = Japani PL = Puola R = Romania SL = Slovenia USA = Amerikan yhdysvallat 3. Muut lyhenteet max. alt. = enimmäiskorkeus (1) EYVL N:o 125, 11.7.1966, s. 2326/66 (2) EYVL N:o 125, 11.7.1966, s. 2326/66 ANEXO - BILAG - ANLAGE - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA >TAULUKON PAIKKA> >TAULUKON PAIKKA>